उत्तर प्रदेश के मुजफ्फरनगर में वर्ष 2013 में सांप्रदायिक दंगा हुआ था। इस दौरान दंगाईयों ने 120 साल पुराने मस्जिद को तोड़ने की कोशिश की थी। लेकिन इस बीच रामवीर कश्यप बीच में आए और ग्रामीणों के सहयोग से मस्जिद को टूटने से बचा लिया। उस घटना के पांच साल बाद भी 59 वर्षीय रामवीर उसकी देखभाल कर रहे हैं। वे प्रतिदिन यहां झाडूं देते हैं। मस्जिद की सफाई करते हैं। शाम में दीये जलाते हैं। साथ ही हर साल रमजान के पहले उसकी पुताई भी करते हैं। यह मस्जिद मुजफ्फरनगर के ननहेदा गांव में स्थित है। टाईम्स ऑफ इंडिया की रिपोर्ट के मुताबिक, रामवीर कहते हैं, “यह मेरा धार्मिक कर्तव्य है। मेरा धर्म मुझे सभी धार्मिक स्थलों का सम्मान करना सिखाता है।” मुजफ्फरनगर जिला मुख्यालय से करीब 40 किलोमीटर दूर स्थित नानहेदा जाट बहुल गाव है। यहां कुछ अनुसूचित जाति और ओबीसी समुदाय के लोग भी रहते हैं। लेकिन अब यहां एक भी घर मुसलमानों का नहीं हैं।